Ritratt: Bronk .td_uid_2_61b9c16d0e58b_rand.td-a-rec-img{text-align:left}.td_uid_2_61b9c16d0e58b_rand.td-a-rec-img img{margin:0 auto 0 0} Il-film Malti Phobia se jkun qed jixxandar għall-ewwel darba fuq it-televiżjoni nhar l-Erbgħa 22 ta' Diċembru fid-9pm fuq ONE TV. Maħruġ fiċ-ċinema fi Frar tal-2015, Phobia għandu produzzjoni Bronk Productions b'kitba u direzzjoni ta' Louis Cuschieri u b'direzzjoni ċinematografika ta' Paul Preca Trapani u Sean Hili. Id-direzzjoni tal-azzjoni hija ta' Mario Busietta. B'atturi mill-aqwa fosthom Ray Abdilla, Veronica Farrugia, Peter Galea, Vince Micallef Pule, Moira Muscat, Joseph Galea, Dorian Micallef, Stephanie Grech Mallia, Graziella Casha, Elliot Micallef u ħafna oħrajn, Phobia hu film li żgur sa jżomm lill-udjenza bilqegħda attenta għal li qiegħed jiġri sal-aħħar minuti. Jack u Christy Dalmas ikunu ilhom snin twal miżżewwġin, imma t-trawma li għadda minnha Jack f'żgħożitu ma tħallihomx kwieti, għax ta' sikwiet kien joħlom iż-żmien ikrah li għadda tul il-gwerra tal-Vietnam. Jack ma setgħax isib paċi f'ħajtu. Wara l-gwerra Jack reġa' lura l-Amerika. Huwa jaqbad jaħdem bħala maniġer f'lukanda u wara ftit żmien jibda jixtri shares f'diversi lukandi fl-Amerika u meta ra li n-negozju beda jitkattar beda jixtri ishma anke f'pajjiżi fl-Ewropa! Wara diversi snin fl-Amerika Jack Dalmas isir sinjur u bil-familja tiegħu ta' tlett itfal jirritorna lura Malta u jixtri Villa biex hu, Christy u wliedhom Dylon, Ashley u Ednah ikunu jistgħu jgħixu fiha. Dylon, ikun jgħix ħajja mħarbta. Dan ma jkun irid jaf b'xejn, anzi il-ħin kollu jiġġieled mal-familja tiegħu. Dan diversi drabi ġie arrestat fuq ġlied, sewqan aċċessiv u reati oħra u dejjem daħal missieru responsabbli għalih u jeħilsu minn kull arrest. Ashley, tkun qrib ħafna ma' ommha u missierha u oħtha ż-żgħira Ednah tkun tgħir għaliha meta tara din it-relazzjoni mal-ġenituri. Għalhekk il-ħin kollu tibda tiġġieled ma' kulħadd, b'mod speċjali ma' Ashley. Ednah kuljum iżżid fil-mibegħda kontra familtha stess. Dylon jibda jaqbel ma' Ednah u t-tnejn li huma jeħduha qatta bla ħabel kontra familthom stess. Biex l-inkwiet fil-familja Dalmas ikompli jikber, il-ħajja ta' Jack tibda tiġi mhedda, li jispiċċa li jitkellem ma' sieħbu l-ispettur Carl Borg u jgħidlu bis-sitwazzjoni. Dan jagħmel minn kollox biex jipproteġih! Christy meta tara lil Dylon u Ednah jibqgħu jżidu l-mibegħda kontra familthom stess tieħodha bi kbira ħafna li tispiċċa f'depression qawwija! Il-misteri jkomplu jikbru u t-tensjoni tiżdiet billi Dylon jaqla xeba li jispiċċa fi sptar u fil-periklu tal-mewt. Għaliex Dylon jaqla' xeba għall-mewt? Il-flus li Jack kien qed jagħti lil Dylon, f'hiex kien qed jużahom? Ednah u Dylon għaliex jobogħdu daqshekk lill-familthom? Min hu responsabbli mill-attentati tal-qtil fuq Jack? Jista' jkun imdaħħlin xi membri tal-familja? X'jiġri minn Christy meta tidħol f'depression? Dak li jrid joqtol lil Jack, jirnexxilu? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9c16d0f233_rand.td-a-rec-img{text-align:left}.td_uid_3_61b9c16d0f233_rand.td-a-rec-img img{margin:0 auto 0 0}